


   AJUNTAMENT D’AIGUAMÚRCIA



ANUNCI



Convocatòria per a la concessió de subvencions pel transport escolar del curs escolar 2023-2024

Es fa públic que per Decret de l’Alcaldia 6/2024, de 8/1/2024  es va aprovar la convocatòria pública pel curs escolar 2023-2024 per la concessió d’ajuts econòmics anuals de caràcter individual per al transport escolar

A continuació, es transcriu literalment dita resolució d’aprovació de la convocatòria:


“ANTECEDENTS

El Ple de l’ajuntament, en sessió ordinària de 9/10/2023, va aprovar les bases reguladores per la concessió d’ajuts econòmics de caràcter individual per al transport escolar que han quedat aprovades definitivament amb la seva publicació al BOP el 18/12/2023 inserció 2023 – 11057.

D’acord amb el contingut de les bases reguladores específiques així com la Llei 38/2003, de 17 de novembre, general de subvencions i el Reial Decret 887/2006, de 21 de juliol, pel qual s’aprova el Reglament de la llei de subvencions, cal aprovar la convocatòria del procediment de concessió de subvencions amb el detall següent:

1.- Obrir la convocatòria, per al curs escolar 2023-2024, per a la concessió d’ajuts econòmics de caràcter individual per al transport escolar.

2.- La tramitació, la resolució i l’atorgament de les subvencions que preveu aquesta convocatòria, així com les condicions, criteris de valoració, requisits de participació i la documentació que cal aportar es regeixen per les bases reguladores específiques per la concessió d’ajuts econòmics anuals de caràcter individual per al transport escolar, aprovades pel Ple de l’Ajuntament en sessió ordinària de 9/10/2023 i publicades al BOP de 318/12/2023 inserció 2023-11057.

3.-El termini de presentació de les sol.licituds serà de dos mesos a comptar des de l’endemà de la publicació de la convocatòria al BOP.

4.- L’import màxim que es destina per aquestes subvencions pel curs 2023-2024 és de 5.810,00.-€.
La concessió de les subvencions queda condicionada a l’existència de crèdit adequat i suficient en el moment de la resolució de la concessió. 
Aquesta dotació màxima es podrà modificar, amb subjecció a la normativa vigent. 

5.- L’import dels ajuts serà el següent:
a. Quan es tracti d’alumnes sense germans que utilitzin el servei tarifat de transport prestat pel Consell Comarcal de l’Alt Camp: 88,00.-€ el trimestre. 
b. Tenint en compte els germans que utilitzin el servei tarifat de transport prestat pel Consell Comarcal de l’Alt Camp: 
· 2n/a germà/na: Import/trimestre: 58,67.-€.
· A partir del 3r/a germà/na: Import/trimestre 29,33.-€

6.- L’òrgan responsable de la instrucció del procediment per l’atorgament de les subvencions serà la Secretaria de l’Ajuntament.
L’òrgan responsable de la resolució del procediment serà l’Alcalde, en el termini, com a màxim, de tres mesos.

7.- La data màxima de presentació de la documentació justificativa finalitza al noranta dies després d’haver realitzat el pagament del corresponent trimestre del servei de transport escolar tarifat del Consell Comarcal de l’Alt Camp.

FONAMENTS JURÍDICS

-Llei 38/2003, de 17 de novembre, general de subvencions

-Reial Decret 887/2006, de 21 de juliol, pel qual s’aprova el Reglament de la llei de subvencions
-Decret 179/1995, de 13 de juny, pel qual s’aprova el reglament d’obres, activitats i serveis dels ens locals.

-Llei 7/1985, de 2 d’abril, reguladora de les bases de règim local.

-Decret legislatiu 2/2003, del 28 d’abril, pel qual s’aprova el text refós de la llei municipal i de règim local de Catalunya.

-Bases reguladores per la concessió d’ajuts econòmics anuals de caràcter individual per al transport escolar de l’Ajuntament d’Aiguamúrcia publicades al BOP de Tarragona de 18-12-2023 inserció 2023-11057

Per l’exposat RESOLC;

1.- Aprovar la convocatòria pública pel curs escolar 2023-2024 per a la concessió d’ajuts econòmics anuals de caràcter individual per al transport escolar.

2.- Aprovar la despesa per import de 5.810,00.-€ que es destinarà a aquestes subvencions amb càrrec a l’aplicació 320.480.08 del pressupost de l’exercici 2024.

3.-El text íntegre del document de la convocatòria es publicarà a la Base de Dades Nacional de Subvencions (BDNS), al BOP de Tarragona, la web municipal i al tauler d’edictes de la Seu Electrònica de l’Ajuntament.

4.- Comunicar-ho al Registre d'Ajuts i Subvencions de Catalunya. “



Santes Creus, a la data de la signatura electrònica.





Gemma Dilla Martin
Secretària interventora

